**Príloha č. xxx:**

**Informatívny návrh Zmluvy o dielo na *Architektonické/ inžinierske/ projektové/ geologické/ hydrogeologické/ geografické/ topografické/ iné služby*** *Všeobecné upozornenie: Tu uvedené zmluvné podmienky sú iba informatívneho charakteru. Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS. Konkrétne zmluvné podmienky (zmluva o dielo) tak budú súčasťou každej jednotlivo vyhlásenej výzvy na predkladanie ponúk.*

**ZMLUVA o DIELO**

***na vykonanie xxx***

uzavretá podľa § 536 a nasl. zákona č. 513/1991 Zb. Obchodný zákonník a § 65 a nasl. zákona č. 185/2015 Z.z. Autorský zákon v znení neskorších predpisov

(ďalej len ako „**zmluva**“)

medzi zmluvnými stranami:

|  |
| --- |
| **OBJEDNÁVATEĽ** |
| **Obchodné meno:** | **MARIANUM – Pohrebníctvo mesta Bratislavy**  |
| **Sídlo:** | Šafárikovo námestie č. 3, 81102 Bratislava-Staré Mesto |
| **IČO:** | 17330190 |
| **DIČ:** | 2020838182 |
| **IČ DPH:** | SK2020838182 |
| **Bankové spojenie:** | Československá obchodná banka, a.s. |
| **IBAN:** | SK59 7500 0000 0000 2594 6193 |
| **SWIFT (BIC):** | CEKOSKBX |
| **Zápis v registri:** | Živnostenský register Okresného úradu Bratislava č. 102-11992 |
| **Štatutárny orgán:** | Ing. Robert Kováč, riaditeľ organizácie |
| **Adresa na doručovanie faktúr a iných písomností**  | MARIANUM – Pohrebníctvo mesta Bratislavy, Šafárikovo námestie č. 3, 811 02 Bratislava-Staré Mesto |
| **Osoby oprávnené vo veciach:****a) zmluvných****b) technických** **c) kontroly vykonávania diela** **d) prevzatia diela** | a) riaditeľ organizácieb) xxxc) xxxd) xxx |

**a**

|  |
| --- |
| **ZHOTOVITEĽ**  |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Adresa na doručovanie faktúr, reklamácií a iných písomností**  |  |
| **Osoby oprávnené vo veciach:****a) zmluvných****b) technických****c) kontroly vykonávania diela** **d) odovzdania diela** |  |

(objednávateľ a zhotoviteľ spolu ďalej aj ako „**zmluvné strany**“ alebo samostatne ako „**zmluvná strana**“)

**Čl. I.**

**PREDMET ZMLUVY a PREDMET DIELA**

1. Táto zmluva je výsledkom procesu verejného obstarávania zadaním zákazky v rámci dynamického nákupného systému vyhláseného elektronickým postupom zadávania nadlimitnej zákazky podľa ustanovení § 58 až § 61 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Dynamický nákupný systém bol vyhlásený v Úradnom vestníku EÚ č. xxx dňa xxx s predmetom: „Architektonické a inžinierske služby“.
2. Predmetom tejto zmluvy je záväzok zhotoviteľa vykonať pre objednávateľa riadne a včas dielo špecifikované v bode 3. tohto článku zmluvy a záväzok objednávateľa vykonané dielo riadne a včas prevziať a zaplatiť zhotoviteľovi cenu za jeho vykonanie. Zhotoviteľ sa zaväzuje odovzdať dielo objednávateľovi v celku, ak sa zmluvné strany písomné nedohodnú na odovzdaní a prevzatí diela inak.
3. Predmetom diela je vykonanie: xxx v rozsahu a kvalite, ktoré sú vyžadované pre xxx za účelom získania xxx k investičnej akcii xxx. Bližšia špecifikácia diela je uvedená v prílohe č. 1 zmluvy (ďalej ako „**dielo“**).
4. Súčasťou záväzku zhotoviteľa podľa tejto zmluvy sú aj inžinierske činnosti v rozsahu: xxx a autorský dozor v rozsahu xxx.
5. Súčasťou záväzku zhotoviteľa podľa tejto zmluvy je udelenie výhradnej licencie objednávateľovi na použitie diela za podmienok stanovených v tejto zmluve.
6. Objednávateľ odovzdal pri uzavretí tejto zmluvy/ odovzdá do xxx dní od uzavretia tejto zmluvy zhotoviteľovi dokumentáciu, ktorá obsahuje: xxx (ďalej ako „východisková dokumentácia“).
7. Výkon odborných činností podľa tejto zmluvy sa zhotoviteľ zaväzuje zabezpečiť prostredníctvom osôb: xxx, autorizovaný pod xxx, s rozsahom oprávnenia: xxx.
8. Zhotoviteľ sa zaväzuje vykonať pre objednávateľa dielo na svoje náklady a na svoje nebezpečenstvo podľa podmienok dohodnutých v tejto zmluve a v súlade s požiadavkami objednávateľa uvedenými vo výzve na predloženie ponuky zo dňa xxx a dielo riadne dokončiť a včas odovzdať objednávateľovi. Objednávateľ sa zaväzuje dielo zhotovené v súlade s touto zmluvou prevziať a zaplatiť zhotoviteľovi cenu podľa platobných podmienok dohodnutých v tejto zmluve.
9. Zhotoviteľ je povinný realizovať dielo s odbornou starostlivosťou, v súlade s touto zmluvou a záujmami objednávateľa, platnými príslušnými STN a STN EN normami, rozhodnutiami príslušných orgánov, stanoviskami/vyjadreniami/súhlasmi alebo inými opatreniami dotknutých orgánov a v súlade so špecifickými podmienkami platných a účinných právnych predpisov, a to najmä, ale nie výlučne v súlade so zákonom č. xxx, zákonom č. 138/1992 Zb. o autorizovaných architektoch a autorizovaných stavebných inžinieroch, vyhláškou MŽP SR č. 453/2000 Z. z., ktorou sa vykonávajú niektoré ustanovenia stavebného zákona, vyhláškou MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu, zákonom č. 543/2002 Z. z. o ochrane prírody a krajiny a zákonom č. 254/1998 Z. z. o verejných prácach a pod.
10. Zhotoviteľ podpisom tejto zmluvy potvrdzuje, že sa v plnom rozsahu oboznámil s rozsahom a povahou diela, že sú mu známe technické a kvalitatívne podmienky na vykonanie diela a že disponuje takými kapacitami a odbornými znalosťami a povoleniami, ktoré sú na vykonanie diela potrebné.
11. Zhotoviteľ sa zaväzuje pri vykonávaní diela pracovať s pracovníkmi, ktorí majú na tieto úkony potrebnú odbornú spôsobilosť. Prílohu č. 4 tvorí doklad o odbornej spôsobilosti xxx, ktorý je potrebný k zhotoveniu diela a ktorý bol predložený v súlade s výzvou na predloženie ponuky.
12. V prípade nepredvídateľných okolností, týkajúcich sa prác navyše, bude objednávateľ postupovať v zmysle Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. II.**

**CENA DIELA**

1. Zmluvné strany sa dohodli na maximálnej cene diela za dohodnutých podmienok a v zmysle zákona č. 18/1996 Z. z. o cenách vo výške **xxx** eur bez DPH, slovom **xxx** bez DPH (v zmysle článku II. bodu 2. zmluvy). V cene nie je zahnutá daň z pridanej hodnoty (DPH), ktorá bude účtovaná v zmysle zákona č. 222/2004 Z. z. o dani z pridanej hodnoty.
2. Cena diela:

|  |  |  |  |
| --- | --- | --- | --- |
|  | **Cena bez DPH eur** | **DPH (20 %)****eur** | **Cena spolu s DPH****eur** |
|  |  |  |  |
|  |  |  |  |
| **Cena celkom** | **xxx** | **xxx** | **xxx** |

(ďalej ako **„cena diela“**)

1. Podrobná špecifikácia ceny diela s vymedzením kvalitatívnych a dodacích podmienok je uvedená v prílohe č. 2 zmluvy - rozpočet xxx.
2. Cena diela je konečná a maximálna, k jej zmene počas doby trvania zmluvy môže dôjsť len ak dôjde k zmene DPH alebo v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov.
3. Objednávateľ neposkytne zhotoviteľovi na vykonanie diela žiadne zálohy alebo preddavky.
4. Cena diela zahŕňa všetky vykázané a ocenené práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré sú potrebné na riadne a včasné vykonanie diela a na jeho odovzdanie a prevzatie.
5. Cena diela kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy, a to najmä:
6. splnenie technicko-kvalitatívnych parametrov uvedených v:
	* technických normách a predpisoch, platných na území Slovenskej republiky,
	* normách a technických podmienkach, uvedených v xxx a vo výzve na predloženie ponuky,
7. splnenie podmienok realizácie diela:
	* vykonanie kontrolných a preukazných skúšok,
	* úhrada spotrebovaných energií počas realizácie diela,
	* úhrada vodného a stočného v priebehu vykonávania diela,
	* náklady na zriadenie a používanie telefónu, internetu pre potreby vykonávania diela,
	* náklady súvisiace s bezpečnosťou a ochranou zdravia pri práci počas vykonávania diela,
	* náklady na zaistenie bezpečnosti technických zariadení počas vykonávania diela,
	* náklady vynaložené na požiarnu ochranu v priebehu vykonávania diela,
	* poistenie vrátane poistenia zodpovednosti zhotoviteľa za škody spôsobené činnosťou zhotoviteľa objednávateľovi a tretím osobám,
	* colné a dovozné poplatky,
	* náklady na vlastnú vodorovnú a zvislú dopravu,
	* náklady spojené s obmedzeným priestorom staveniska,
	* náklady na zabezpečenie vykonávania prác v neobvyklých podmienkach a v nepriaznivom počasí,
	* náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci,
	* ostatné náklady súvisiace s realizáciou diela.
8. Zhotoviteľ sa nemôže dovolávať a uplatňovať nároky na zvýšenie ceny diela v prípadoch:
9. vlastných chýb,
10. nepochopenia výzvy na predloženie ponuky,
11. nedostatkov riadenia a koordinácie činností pri príprave a realizácii diela,
12. zvýšenia cien dodávok a prác potrebných pre vykonanie diela,
13. zvýšenia cien energií a cien PHM potrebných pre vykonanie diela.

**Čl. III.**

**ČAS a MIESTO PLNENIA**

1. Zhotoviteľ sa zaväzuje zhotoviť dielo v súlade s termínmi stanovenými vo výzve na predkladanie ponúk a touto zmluvou:
* prevzatie podkladov: **do piatich (5) pracovných dní odo dňa účinnosti zmluvy**
* lehota na vykonanie diela**: do xxx odo dňa účinnosti zmluvy**.
1. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje riadnemu vykonávaniu diela a riadnemu a včasnému odovzdaniu diela.
2. Dodržanie termínov podľa bodu 1. tohto článku zmluvy je podmienené riadnym a včasným spolupôsobením objednávateľa dohodnutým v tejto zmluve.
3. Ak je zhotoviteľ v omeškaní vykonať dielo riadne a včas, má objednávateľ nárok na zaplatenie zmluvnej pokuty (podľa článku VIII. zmluvy) ako aj nárok na náhradu škody, ktorá objednávateľovi omeškaním zhotoviteľa vznikla, pričom zmluva zostáva v platnosti. Objednávateľ poskytne zhotoviteľovi dodatočnú lehotu na splnenie povinnosti, ktorá však nemá vplyv na povinnosť zhotoviteľa zaplatiť zmluvnú pokutu a náhradu škody, ktorá objednávateľovi vznikla v dôsledku omeškania zhotoviteľa s plnením povinnosti vykonať dielo riadne a včas. Ak zhotoviteľ nesplní svoju povinnosť ani v dodatočne poskytnutej lehote, objednávateľ je oprávnený od zmluvy odstúpiť ako pre podstatné porušenie zmluvnej povinnosti.

**Čl. IV.**

**PLATOBNÉ PODMIENKY**

1. Zhotoviteľ vystaví súpis vykonaných prác a dodávok, ktoré ocení podľa položiek uvedených v rozpočte diela, ktorý tvorí prílohu č. 2 zmluvy. Ak má súpis vykonaných prác a dodávok vady, objednávateľ ho vráti zhotoviteľovi bez zbytočného odkladu na prepracovanie. Na základe písomne potvrdeného súpisu vykonaných prác a dodávok a preberacieho protokolu o odovzdaní a prevzatí diela bez vád a nedorobkov, je zhotoviteľ oprávnený vystaviť faktúru. Povinnou prílohou faktúry je súpis vykonaných prác a dodávok a preberací protokol, podpísané oboma zmluvnými stranami.
2. Faktúra je splatná do tridsiatich (30) kalendárnych dní od jej doručenia objednávateľovi. Ak má doručená faktúra vecné a formálne nedostatky a nespĺňa náležitosti daňového dokladu alebo náležitosti určené všeobecne záväzným právnym predpisom alebo náležitosti dohodnuté v tejto zmluve, objednávateľ má právo faktúru vrátiť zhotoviteľovi na prepracovanie do lehoty splatnosti faktúry. V takomto prípade prestane platiť pôvodná lehota splatnosti a nová lehota splatnosti začne plynúť dňom nasledujúcim po dni doručenia opravenej faktúry objednávateľovi.
3. Objednávateľ uhradí faktúru bezhotovostným prevodom fakturovanej sumy na bankový účet zhotoviteľa uvedený vo faktúre. Objednávateľ nie je v omeškaní s úhradou faktúry, ak v posledný deň lehoty zadá príkaz na jej úhradu svojmu peňažnému ústavu.
4. Zhotoviteľ sa zaväzuje, že bude svoje práce vyúčtovávať overiteľným spôsobom, faktúry budú zostavené prehľadne na základe súpisov vykonaných prác a dodávok a podpísaného preberacieho a odovzdávacieho protokolu.
5. Vystavené faktúry sa doručujú prostredníctvom poštovej prepravy doporučene na adresu pre doručovanie faktúr uvedenú v záhlaví tejto zmluvy alebo prostredníctvom osobného odovzdania s písomným potvrdením o odovzdaní a prevzatí faktúry osobami oprávnenými vo veciach kontroly zhotovovania diela/ vo veciach technických v zmysle záhlavia tejto zmluvy. Zmluvné strany sa môžu dohodnúť na zasielaní faktúr elektronicky, a to e-mailom na e-mailovú adresu objednávateľa: xxx, pričom takto doručovaná faktúra sa považuje za doručenú dňom jej riadneho doručenia na e-mailovú adresu objednávateľa.
6. Faktúra musí obsahovať tieto údaje:
7. meno a priezvisko zdaniteľnej osoby alebo názov zdaniteľnej osoby, adresu jej sídla, miesta podnikania, prevádzkarne, bydliska alebo adresu miesta, kde sa obvykle zdržiava a jej identifikačné číslo pre daň, pod ktorým tovar alebo službu dodala,
8. názov príjemcu tovaru alebo služieb, adresu jeho sídla/ prevádzkarne a jeho identifikačné číslo pre daň, pod ktorým mu bol dodaný tovar alebo pod ktorým mu bola dodaná služba,
9. označenie diela,
10. označenie a číslo zmluvy,
11. poradové číslo faktúry,
12. ustanovenie zmluvy, ktoré oprávňuje fakturovať,
13. deň zdaniteľného plnenia,
14. deň vystavenia faktúry, deň odoslania a deň splatnosti faktúry,
15. označenie peňažného ústavu a číslo účtu v tvare IBAN, na ktorý sa má platiť,
16. fakturovaná základná suma bez DPH, suma DPH (20%) a celková fakturovaná suma v eurách,
17. rozpis už fakturovaných čiastok,
18. výšku zádržného,
19. pečiatka a podpis oprávnenej osoby.
20. Objednávateľ si vyhradzuje právo:
	1. odúčtovať (započítať) z fakturácie všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto zmluvy,
	2. znížiť úhradu faktúry o zádržné, ak bolo dohodnuté,
	3. neuhradiť faktúru zhotoviteľovi, ktorý bol počas trvania zmluvy vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov,
	4. odpočítať náklady za energie a vodu, ak stav odberu bol zmluvnými stranami vykonaný odpočtom z podružného merača zapísaným a potvrdeným oboma zmluvnými stranami.
21. Ak je zhotoviteľ v omeškaní s platbami svojim subdodávateľom alebo dodávateľom služieb dlhšie než dvadsaťosem (28) kalendárnych dní oproti uzatvoreným zmluvám, objednávateľ má právo uhradiť tieto platby priamo subdodávateľom alebo dodávateľom zhotoviteľa. Takto uhradené platby objednávateľ započíta so záväzkom zaplatiť cenu diela zhotoviteľovi. Objednávateľ je povinný priamu úhradu platieb subdodávateľom alebo dodávateľom služieb zhotoviteľa oznámiť vopred písomne zhotoviteľovi.

**Čl. V.**

**ĎALĎIE POVINNOSTI PRI VYKONÁVANÍ DIELA**

1. **Povinnosti objednávateľa**
	1. Objednávateľ odovzdá zhotoviteľovi východiskovú dokumentáciu riadne a včas podľa čl. I bodu 6 zmluvy.
	2. Objednávateľ je povinný poskytnúť zhotoviteľovi riadne a včas súčinnosť v nevyhnutne potrebnom rozsahu, spočívajúcu najmä v spresnení podkladov, odovzdaní doplňujúcich údajov, vyjadrení a stanovísk, ktoré nie je povinný podľa tejto zmluvy zabezpečiť sám zhotoviteľ.
	3. Objednávateľ je povinný vystaviť zhotoviteľovi plnomocenstvá potrebné k riadnemu a včasnému vykonaniu diela.
	4. Objednávateľ je povinný riadne vykonané dielo prevziať a zaplatiť zhotoviteľovi cenu za jeho vykonanie podľa platobných podmienok dohodnutých v tejto zmluve.
2. **Povinnosti zhotoviteľa**
	1. Zhotoviteľ je pri vykonávaní diela povinný konať s odbornou starostlivosťou, dodržiavať všetky podmienky  pre vykonanie diela uvedené v tejto zmluve, v príslušných povoleniach a rozhodnutiach príslušných orgánov a podmienky uvedené v príslušných všeobecne záväzných právnych predpisoch, technických predpisov, STN normách a STN EN normách a pod.
	2. Zhotoviteľ je pri vykonávaní diela povinný zohľadniť a zapracovať pripomienky objednávateľa a dotknutých orgánov.
	3. Zhotoviteľ je povinný spolupracovať pri realizácii verejného obstarávania na výber zhotoviteľa diela: xxx a poskytnúť objednávateľovi a zhotoviteľovi diela: xxx súčinnosť pri vysvetľovaní xxx, a to bezodkladne, najneskôr do troch (3) pracovných dní po doručený výzvy objednávateľa.
	4. Zhotoviteľ je povinný poskytnúť objednávateľovi súčinnosť a spolupracovať so zhotoviteľom stavebných prác xxx pri realizácii stavebných prác a poskytnúť stanovisko k návrhom zmien a odchýlkam od projektovej dokumentácie, a to bezodkladne, najneskôr do troch (3) pracovných dní po doručení výzvy objednávateľa.
	5. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť objednávateľa na nevhodnú povahu alebo vady vecí, podkladov, alebo pokynov objednávateľa týkajúcich sa diela, ak zhotoviteľ mohol túto nevhodnosť zistiť pri vynaložení odbornej starostlivosti.
	6. Zhotoviteľ znáša nebezpečenstvo škody na zhotovovanom diele až do času jeho odovzdania objednávateľovi.
	7. Zhotoviteľ je povinný uzatvoriť zmluvu o poistení zodpovednosti za škodu spôsobenú projektovou činnosťou a túto udržiavať v platnosti po celú dobu trvania zmluvy, a to do výšky poistného krytia najmenej 100 000 eur (stotisíc eur). Poistnú zmluvu, resp. potvrdenie o uzavretí poistnej zmluvy a doklad o úhrade poistenia je zhotoviteľ povinný predložiť objednávateľovi najneskôr v deň uzavretia tejto zmluvy. Zhotoviteľ je povinný zabezpečiť platnosť a účinnosť poistnej zmluvy po celú dobu platnosti a účinnosti tejto zmluvy.
	8. Zhotoviteľ zabezpečí koordináciu svojich prípadných subdodávateľov. Zhotoviteľ zodpovedá v celom rozsahu za správnosť a úplnosť časti diela vykonanej subdodávateľom akoby dielo vykonával sám.
	9. Zhotoviteľ je povinný objednávateľa upozorniť na každú potrebnú zmenu niektorého z ustanovení tejto zmluvy a navrhnúť primerané nové riešenie v zhotovovaní diela podľa potrieb vyplývajúcich z jeho činnosti, v opačnom prípade zodpovedá za škody, ktoré v dôsledku nesplnenia tejto povinnosti vzniknú.
	10. Zhotoviteľ odovzdá objednávateľovi najneskôr k termínu odovzdania a prevzatia diela všetky písomnosti, ktoré podmieňujú prevzatie diela.

**Čl. VI.**

**ODOVZDANIE A PREVZATIE DIELA**

1. Povinnosť vykonať dielo riadne a včas splní zhotoviteľ odovzdaním diela objednávateľovi bez vád a nedorobkov na základe protokolu o odovzdaní a prevzatí diela.
2. Ak všeobecne záväzné právne predpisy a technické normy alebo táto zmluva určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela, v opačnom prípade má dielo vady.
3. Pripravenosť na odovzdanie diela je zhotoviteľ povinný oznámiť objednávateľovi najmenej tri (3) pracovné dni vopred.
4. Ak pri preberaní diela objednávateľ zistí, že dielo má akékoľvek vady alebo nedorobky, dielo sa nepovažuje za vykonané riadne a včas, objednávateľ dielo neprevezme a spíše so zhotoviteľom zápis o zistených vadách a nedorobkoch a spôsobe a termíne ich odstránenia.
5. Zhotoviteľ má povinnosť odstrániť vady a nedorobky a odovzdať dielo objednávateľovi bez zbytočného odkladu, resp. v lehote poskytnutej objednávateľom. Ak zhotoviteľ nesplní svoju povinnosť ani v dodatočne poskytnutej lehote, objednávateľ je oprávnený od zmluvy odstúpiť pre podstatné porušenie zmluvnej povinnosti.
6. Vadou sa rozumie odchýlka v kvalite, rozsahu a parametroch diela stanovených projektom, touto zmluvou alebo všeobecne záväznými predpismi a STN normami. Zhotoviteľ zodpovedá aj za vady, ktoré existovali pred odovzdaním diela, ale stali sa zjavné až po odovzdaní diela (skryté vady).
7. Dokladom o vykonaní diela zhotoviteľom je zmluvnými stranami podpísaný protokol o odovzdaní a prevzatí diela, ktorého návrh pripraví zhotoviteľ.
8. Zhotoviteľ je povinný odovzdať objednávateľovi všetky originály rozhodnutia príslušných orgánov a iných dokumentov, ktoré získal v súvislosti s vykonávaním diela.

**Čl. VII.**

**ZMENY DIELA**

1. Zmluvu možno zmeniť počas jej trvania bez nového verejného obstarávania iba v súlade s § 18 Zákona č. 343/2015 Z. z. o verejnom obstarávaní v znení neskorších predpisov. Zmena zmluvy vo forme dodatku k tejto zmluve musí byť oboma zmluvnými stranami uzavretá písomne.
2. Ak objednávateľ požaduje zmenu zmluvy, zmluvné strany dohodli nasledovný postup:
	1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom zmenového listu.
	2. Zhotoviteľ v lehote do desiatich (10) pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny diela požadovanej objednávateľom. Pri ocenení zmeny diela postupuje zhotoviteľ nasledovne:
	3. pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,
	4. pri položkách, ktoré sa v rozpočte nevyskytovali, predloží zhotoviteľ v prílohe kalkuláciu ceny,
	5. nevykonané práce budú odpočítavané podľa rozpočtu.
	6. Objednávateľ v lehote do piatich (5) pracovných dní odo dňa doručenia ocenenia zmeny diela, resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne, či trvá na vykonaní zmeny diela, alebo zmenu zamietne.
	7. Ak objednávateľ súhlasí s ocenením zmeny diela, zmluvné strany uzavrú dodatok k zmluve v zmysle bodu 1. tohto článku zmluvy.
3. Zhotoviteľ je oprávnený vystaviť objednávateľovi faktúru za podmienok uvedených v článku IV. tejto zmluvy a objednávateľ je povinný uhradiť vystavenú faktúru zhotoviteľovi v súlade s podmienkami dohodnutými v tejto zmluve.
4. Ak rozsah zmien dodatočne požadovaných objednávateľom má vplyv na termín zhotovenia diela, zmluvné strany sú oprávnené pristúpiť k zmene termínu zhotovenia diela.
5. Naviac práce je zhotoviteľ oprávnený vykonať iba v nevyhnutnej miere a z dôvodu na strane objednávateľa napr. po chybe v predložených podkladoch. Vykonanie naviac prác sú zmluvné strany povinné písomne odsúhlasiť v dodatku k tejto zmluve.
6. Ak zmenu diela bude požadovať zhotoviteľ, zmluvné strany postupujú analogicky podľa bodu 2. a nasl. tohto článku zmluvy. Naviac práce, ktoré budú požadované zo strany zhotoviteľa, môžu byť realizované iba na základe dodatku k zmluve.

**Čl. VIII.**

**SANKCIE**

1. Zhotoviteľ je povinný zaplatiť zmluvnú pokutu vo výške 0,1 % z celkovej ceny diela bez DPH za každý aj začatý deň omeškania s plnením povinnosti odovzdať dielo riadne a včas. Zhotoviteľ je povinný zaplatiť zmluvnú pokutu vo výške 0,5 % z celkovej ceny diela bez DPH za každý aj začatý deň omeškania s plnením povinnosti odovzdať dielo riadne a včas, ak je zhotoviteľ v omeškaní s plnením povinnosti odovzdať dielo riadne a včas o viac ako 30 kalendárnych dní.
2. Objednávateľ je povinný zaplatiť zmluvnú pokutu vo výške 0,05% z dlžnej sumy príslušnej faktúry za zhotovenie diela bez DPH za každý aj začatý deň omeškania.
3. Ak zhotoviteľ nedodrží dohodnutý alebo zákonom stanovený termín na odstránenie vady reklamovanej v záručnej dobe, je povinný zaplatiť objednávateľovi zmluvnú pokutu vo výške 0,1 % z celkovej ceny diela bez DPH za každú vadu a za každý aj začatý deň omeškania s jej odstránením.
4. Ak zhotoviteľ nedodrží dohodnutý alebo stanovený termín odstránenia reklamovaných vád v záručnej dobe o viac ako 20 kalendárnych dní, je objednávateľ oprávnený vadu odstrániť na náklady zhotoviteľa a zhotoviteľ je povinný zaplatiť objednávateľovi zmluvnú pokutu podľa bodu 3. tohto článku zmluvy za každú vadu a za každý aj začatý deň omeškania s jej odstránením.
5. Uplatnenie zmluvnej pokuty voči zhotoviteľovi, úhrada alebo zápočet zmluvnej pokuty nezbavuje zhotoviteľa povinnosti dielo riadne dokončiť, ani jeho ďalších zákonných alebo zmluvných povinností, ani jeho zodpovednosti za škodu, stratu alebo ušlý zisk, ktorý vznikol objednávateľovi v súvislosti s porušením povinností zhotoviteľa. Uplatnené zmluvné pokuty sa nezapočítavajú na náhradu škody a objednávateľ je oprávnený požadovať voči zhotoviteľovi okrem zmluvnej pokuty aj náhradu škody spôsobenej porušením povinnosti, na ktorú sa vzťahuje zmluvná pokuta.
6. Objednávateľ je oprávnený vyúčtované zmluvné pokuty a náhrady škody a iné sankcie jednostranne započítať na cenu diela alebo iné splatné pohľadávky zhotoviteľa voči objednávateľovi, ako aj jednostranne započítať s existujúcim alebo budúcim záväzkom a to aj z iného existujúceho alebo budúceho zmluvného vzťahu.
7. Ak zhotoviteľ nespĺňa povinnosť byť poistený v zmysle článku V. bod 2.7 tejto zmluvy alebo sa preukáže, kedykoľvek po dobu platnosti a účinnosti zmluvy, že jeho vyhlásenia uvedené v tejto zmluve sú nepravdivé, či neúplné, je povinný zaplatiť objednávateľovi zmluvnú pokutu vo výške 5 % z dohodnutej ceny diela bez DPH. Zaplatením zmluvnej pokuty nie je dotknutý nárok objednávateľa na náhradu škody a povinnosť zhotoviteľa splniť dotknutú povinnosť bez zbytočného odkladu.
8. Odstúpením od zmluvy nezaniká nárok zmluvných strán na zaplatenie zmluvných sankcií a náhradu škody.

**Čl. IX.**

**ZODPOVEDNOSŤ ZA VADY, ZÁRUKA**

1. Zhotoviteľ zodpovedá za to, že dielo bude vykonané riadne a včas v súlade s touto zmluvou a bude mať vlastnosti dohodnuté v tejto zmluve.
2. Zhotoviteľ zodpovedá za všetky vady, ktoré má dielo v čase odovzdania objednávateľovi a v čase plynutia záručnej doby.
3. Dielo má vady, ak:
4. nie je odovzdané v požadovanej kvalite a rozsahu podľa tejto zmluvy, jej príloh, technických noriem a príslušných právnych predpisov,
5. má skryté vady,
6. vykazuje aj drobné vady a nedorobky, t.j. nie je vykonané v celom rozsahu riadne,
7. sú vady v dokumentoch potrebných na užívanie diela podľa tejto zmluvy,
8. má právne vady v zmysle §  559 zákona č. 513/1991 Zb. – Obchodného zákonníka v znení neskorších predpisov, alebo je dielo zaťažené inými právami tretích osôb.
9. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické a kvalitatívne podmienky na realizáciu diela. V rámci verejného obstarávania má možnosť oboznámiť sa s podkladmi a zúčastniť sa na obhliadke miesta realizácie a do cenovej ponuky zahrnúť všetky pripomienky, prípadne zvýšený rozsah prác.
10. Za skryté vady, ktoré objednávateľ nemohol zistiť pri odovzdaní a prevzatí diela, zhotoviteľ zodpovedá počas šesťdesiatich mesiacov (60) od odovzdania diela objednávateľovi podľa § 562 ods. 2 písm. c) zákona č. 513/1991 Zb. Obchodný zákonník.
11. Záručná lehota na dielo je šesťdesiat (60) mesiacov. Záručná lehota začína plynúť dňom protokolárneho odovzdania diela zhotoviteľom a prevzatia diela objednávateľom, pričom neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.
12. Zárukou zhotoviteľ preberá záväzok, že predmet diela bude počas záručnej lehoty riadne spôsobilý na použitie na dohodnutý účel a zachová si dohodnuté vlastnosti a kvalitu.
13. Objednávateľ sa zaväzuje uplatniť reklamáciu vady diela bezodkladne po jej zistení v písomnej forme. Za písomne uplatnenú reklamáciu sa považuje aj reklamácia podaná listovou zásielkou prostredníctvom pošty alebo iným spôsobom, na ktorom sa zmluvné strany dohodnú.
14. Zhotoviteľ sa zaväzuje začať s odstraňovaním vád diela ihneď od prijatia písomnej reklamácie podľa bodu 8. tohto článku zmluvy a odstrániť vady v lehote uvedenej objednávateľom, inak bez zbytočného odkladu.
15. Ak vady diela nie je možné odstrániť a vady diela nebránia v užívaní diela podstatným spôsobom, objednávateľ má nárok na primeranú zľavu z ceny diela zodpovedajúcu týmto vadám. Týmto ustanovením nie je dotknuté právo objednávateľa na náhradu škody.
16. Ak budú zistené také vady diela, ktoré budú neodstrániteľné a budú brániť v užívaní diela podstatným spôsobom, považuje sa to za podstatné porušenie zmluvy a objednávateľ má právo od zmluvy odstúpiť a zároveň mu vzniká nárok na zaplatenie zmluvnej pokuty zo strany zhotoviteľa vo výške ceny diela bez DPH dohodnutej v čl. II. bode 1 a 2. zmluvy. Uplatnením nároku na zaplatenie zmluvnej pokuty nie je dotknutý nárok objednávateľa na náhradu škody.

**Čl. X.**

**ZODPOVEDNOSŤ ZA ŠKODU**

1. Zhotoviteľ zodpovedá za všetky škody, ktoré vzniknú objednávateľovi alebo tretej osobe v dôsledku porušenia jeho povinností vyplývajúcich z tejto zmluvy alebo príslušných právnych predpisov.
2. V prípade vzniku škody porušením povinností, vyplývajúcich z tejto zmluvy alebo príslušných právnych predpisov, ktorejkoľvek zmluvnej strane, má druhá strana nárok na náhradu vzniknutej škody.

**Čl. XI.**

**PRECHOD VLASTNÍCTVA A NEBEZPEČENSTVO ŠKODY**

1. Vlastníkom diela počas jeho realizácie je zhotoviteľ. Vlastnícke právo k dielu prechádza na objednávateľa okamihom prevzatia diela objednávateľom na základe odovzdávacieho a preberacieho protokolu.
2. Podklady, materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou ceny diela podľa čl. II., bodu 1. a 2. tejto zmluvy.
3. Nebezpečenstvo škody na diele, ako aj na veciach a materiáloch potrebných na zhotovenie diela znáša v celom rozsahu zhotoviteľ, a to až do času protokolárneho odovzdania diela zhotoviteľom a prevzatia diela objednávateľom.

**Čl. XII.**

**SUBDODÁVATELIA**

1. Zhotoviteľ je oprávnený poveriť vykonaním diela iné osoby – subdodávateľov iba za podmienky, že jednotliví subdodávatelia budú vopred písomne schválení objednávateľom. Zhotoviteľ predloží objednávateľovi na schválenie zoznam subdodávateľov a uvedie údaje o subdodávateľoch v rozsahu obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Objednávateľom schválený zoznam subdodávateľov tvorí prílohu č. 3 tejto zmluvy. Ak prílohu tejto zmluvy netvorí odsúhlasený zoznam subdodávateľov, zhotoviteľ je povinný vykonávať dielo sám.
2. Ak sa počas trvania tejto zmluvy rozhodne zhotoviteľ využiť subdodávateľa alebo zmeniť niektorého z odsúhlasených subdodávateľov, alebo ak nastane zmena vyššie uvedených údajov o subdodávateľoch, je zhotoviteľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, požiadať objednávateľa odsúhlasenie zmeny subdodávateľa a v tejto žiadosti musí uviesť minimálne nasledovné: údaje o všetkých známych subdodávateľoch (obchodné meno/názov, sídlo/miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).
3. Zhotoviteľ berie na vedomie, že objednávateľ (ako verejný obstarávateľ) nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
4. Ak sa zhotoviteľ počas trvania tejto zmluvy rozhodne využiť subdodávateľa alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom zhotoviteľ oznámi objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.
5. V prípade porušenia ktorejkoľvek z povinností týkajúcej sa subdodávateľov alebo ich zmeny (napr. poverenie subdodávateľa bez súhlasu objednávateľa), má objednávateľ právo odstúpiť od tejto zmluvy ako pre podstatné porušenie zmluvnej povinnosti a má nárok na zmluvnú pokutu vo výške 5 % z ceny diela ako aj náhradu škody, ktorá objednávateľovi v súvislosti s porušením povinnosti zhotoviteľa vznikne.

**Čl. XIII.**

**ODSTÚPENIE OD ZMLUVY**

1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvnej povinnosti, môže oprávnená strana od zmluvy odstúpiť, pokiaľ odstúpenie od zmluvy oznámi písomne druhej zmluvnej strane bez zbytočného odkladu, najneskôr však do pätnástich (15) kalendárnych dní potom, čo sa o porušení zmluvy podstatným spôsobom dozvedela.
2. Pre určenie lehoty je rozhodujúci dátum poštovej pečiatky odoslania oznámenia.
3. Ak oprávnená strana oznámi druhej zmluvnej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť v zmysle § 346 zákona č. 513/1991 Zb. – Obchodného zákonníka v znení neskorších predpisov ako pre nepodstatné porušenie zmluvnej povinnosti.
4. Ak oprávnená strana v lehote na odstúpenie od zmluvy podľa bodu 1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 1. tohto článku.
5. Objednávateľ môže odstúpiť od zmluvy ako pre podstatné porušenie zmluvnej povinnosti aj vtedy, ak zhotoviteľ, ktorý bol vymazaný z registra partnerov verejného sektora, mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.
6. Zmluva zaniká dňom doručenia písomného oznámenia o odstúpení od zmluvy druhej zmluvnej strane. Zmluvné strany sa dohodli, že účinky doručenia výpovede, ak aj odstúpenia od zmluvy nastávajú tiež dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.
7. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy neuplatnené/uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola zrealizovaná do času odstúpenia od zmluvy.
8. Pri vysporiadaní pohľadávok z titulu odstúpenia od zmluvy sa postupuje nasledovne:

a) dielo, resp. časť diela zhotoveného do odstúpenia od zmluvy zostáva vlastníctvom objednávateľa,

b) finančné prostriedky poskytnuté zhotoviteľovi do odstúpenia od zmluvy vysporiada objednávateľ faktúrou, ktorá bude mať náležitosti daňového dokladu a bude vystavená do štrnástich (14) kalendárnych dní od odstúpenia od zmluvy, pričom pre fakturáciu platia ustanovenia tejto zmluvy,

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení, a to najneskôr do štrnástich (14) kalendárnych dní od doručenia faktúry objednávateľovi.

**Čl. XIV.**

**SPRACÚVANIE OSOBNÝCH ÚDAJOV**

1. Objednávateľ ako prevádzkovateľ v súlade s nariadením Európskeho parlamentu a Rady EÚ 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov spracúva osobné údaje dotknutých osôb za účelom uzatvorenia, komunikácie a plnenia zmluvy. Dotknutými osobami sú fyzické osoby, ktoré sú zmluvnou stranou, štatutárny orgán, ak zmluvnou stranou je právnická osoba a kontaktné osoby.
2. Spracúvanie je vykonávané v rámci predzmluvných a zmluvných vzťahov a na základe plnenia zákonných povinností, najmä podľa zákona č. 40/1964 Zb. Občiansky zákonník v znení neskorších predpisov, zákona č. 513/1991 Zb. Obchodný zákonník v znení neskorších predpisov.
3. Osobné údaje kontaktných osôb sú spracúvané na základe oprávneného záujmu objednávateľa ako prevádzkovateľa.
4. Osobné údaje môžu byť poskytnuté orgánom verejnej moci na základe osobitných predpisov.
5. Zverejňovanie sa vykonáva v rozsahu a v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Cezhraničný prenos osobných údajov do tretích krajín ani medzinárodnej organizácii sa neuskutočňuje. Osobné údaje nepodliehajú profilovaniu ani automatizovanému rozhodovaniu. Osobné údaje sa uchovávajú po dobu trvania zmluvy a 10 rokov po ukončení zmluvného vzťahu, následne sa likvidujú v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.
6. Dotknutá osoba je oprávnená uplatniť si práva dotknutých osôb, najmä právo na potvrdenie o spracúvaní osobných údajov, právo na prístup k osobným údajom a informáciám týkajúcich sa spracúvania osobných údajov, právo na opravu nesprávnych a právo na doplnenie neúplných osobných údajov, právo na výmaz osobných údajov, právo na obmedzenie spracúvania osobných údajov, právo na prenosnosť osobných údajov, právo namietať spracúvanie osobných údajov. Ak sa dotknutá osoba domnieva, že pri spracúvaní osobných údajov boli porušené jej práva v oblasti ochrany osobných údajov, má právo podať na Úrad na ochranu osobných údajov SR sťažnosť, resp. návrh na začatie konania. Ak dotknutá osoba má akékoľvek otázky súvisiace so spracúvaním jej osobných údajov, má právo kedykoľvek kontaktovať zodpovednú osobu prevádzkovateľa.
7. Bližšie informácie o spracúvaní osobných údajov sú dostupné na webovom sídle objednávateľa ako prevádzkovateľa.

**Čl. XV.**

**LICENCIA**

1. Zhotoviteľ, ako autor diela, vyhlasuje, že je oprávnený vykonávať osobnostné a majetkové práva k dielu v rozsahu podľa zákona č. 185/2015 Z.z. Autorský zákon v znení neskorších predpisov (ďalej len „Autorský zákon“).
2. V prípade, ak boli na vyhotovenie diela použité prvky, ktoré sú samostatnými dielami chránenými autorským právom podľa Autorského zákona, zhotoviteľ sám zodpovedá za prípadné porušenie osobnostných a majetkových práv autorov samostatných diel. Zhotoviteľ týmto vyhlasuje, že má vysporiadané všetky osobnostné a majetkové práva súvisiace s dielom alebo jeho časťou.
3. Zmluvné strany sa dohodli, že právo použiť dielo nadobúda objednávateľ v deň prevzatia diela od zhotoviteľa.
4. Na použitie diela podľa predchádzajúceho bodu udeľuje zhotoviteľ objednávateľovi vecne, časovo a územné neobmedzený súhlas na použitie diela (ďalej len „licencia“) v súlade s ust. § 19 ods. 4 Autorského zákona a objednávateľ udelenú licenciu prijíma a zaväzuje sa dielo používať v rozsahu udelenej licencie.
5. Zhotoviteľom udelená licencia objednávateľovi obsahuje jeho súhlas:
* na použitie a užívanie diela alebo jeho časti na účely súvisiace s činnosťou objednávateľa, ako aj rozhodovať o jeho použití,
* dielo upravovať, meniť a spracovávať,
* vyhotovovať rozmnoženiny a záznamy diela alebo jeho častí,
* uskutočniť adaptáciu, usporiadanie alebo akékoľvek iné spracovanie alebo úpravy diela,
* spájať dielo s inými dielami alebo dielo zaradiť do súborného diela alebo databázy,
* použiť dielo alebo jeho časti na vytvorenie nového diela,
* verejne vykonať dielo, zverejniť a rozširovať dielo,
* akýmkoľvek iným spôsobom použiť dielo v celom rozsahu majetkových práv, ktoré inak prislúchajú autorovi v zmysle ustanovení Autorského zákona.
1. Zhotoviteľ udeľuje týmto objednávateľovi k dielu výhradnú licenciu v neobmedzenom rozsahu bez obmedzenia čo do územného, vecného a množstevného rozsahu na čas trvania majetkových práv k dielu.
2. Zmluvné strany sa dohodli, že objednávateľ je oprávnený udeliť tretej osobe súhlas na použitie diela v rozsahu licencie (sublicencia) a/alebo je oprávnený licenciu zmluvou postúpiť.
3. Zmluvné strany sa dohodli, že objednávateľ je oprávnený do diela alebo jeho časti po jeho riadnom odovzdaní akýmkoľvek spôsobom zasahovať, meniť ho a robiť iné zásahy podľa potreby a na základe voľného uváženia objednávateľa.
4. Ak si tretia osoba, vrátane zamestnancov zhotoviteľa a/alebo dodávateľov zhotoviteľa uplatní akýkoľvek nárok proti objednávateľovi z titulu porušenia autorských práv a/alebo práv priemyselného a/alebo iného duševného vlastníctva tejto tretej osoby alebo iné nároky v súvislosti s touto zmluvou, zhotoviteľ sa zaväzuje:
* bezodkladne obstarať na svoje náklady a výdavky od takejto tretej osoby súhlas na používanie diela alebo jeho časti v rozsahu uvedenom v zmluve,
* poskytnúť objednávateľovi všetku účinnú pomoc a uhradiť všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby,
* nahradiť objednávateľovi všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez obmedzenia.
1. Objednávateľ sa zaväzuje uvádzať meno a priezvisko zhotoviteľa ako autora diela, resp. označovať zhotoviteľa na všetkých rozmnoženinách diela náležitým spôsobom pri každom použití diela, a to podľa spôsobu použitia diela na verejnosti.
2. Objednávateľ je povinný zabezpečiť pri používaní diela jeho ochranu pred akýmkoľvek hanlivým nakladaním, ktoré by malo za následok poškodzovanie dobrého mena zhotoviteľa.
3. Odmena zhotoviteľa za poskytnutie licencie je obsiahnutá v celkovej cene za vykonanie diela uvedenej v bode 1. a 2. článku II. tejto zmluvy.

**Čl. XVI.**

**ZÁVEREČNÉ USTANOVENIA**

1. Lehoty uvedené v tejto zmluve a počítané podľa dní začínajú plynúť dňom nasledujúcim po dni, v ktorom nastala udalosť rozhodujúca pre začiatok lehoty a uplynú okamihom uplynutia posledného dňa lehoty. Koniec lehoty určenej podľa týždňov, mesiacov alebo rokov pripadá na deň, ktorý sa pomenovaním alebo číslom zhoduje s dňom, na ktorý pripadá udalosť, od ktorej sa lehota začína. Ak nie je takýto deň v mesiaci, pripadne koniec lehoty na jeho posledný deň. Ak posledný deň lehoty pripadne na sobotu, nedeľu alebo sviatok, je posledným dňom lehoty najbližší nasledujúci pracovný deň.
2. Ak nie je v zmluve výslovne uvedené, že ide o pracovné dni, ide o kalendárne dni.
3. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä, ale nie výlučne zákonom č. 513/1991 Zb. Obchodným zákonníkom, zákonom č. 343/2015 Z. z. zákonom o verejnom obstarávaní, zákonom č. 222/2004 Z. z. o dani z pridanej hodnoty a zákonom č. 50/1976 Zb. Stavebným zákonom.
4. Zmeny zmluvy možno uskutočniť len písomne, na základe dodatku k zmluve, po predchádzajúcej dohode obidvoch zmluvných strán.
5. Neoddeliteľnou súčasťou tejto zmluvy sú prílohy č.1 až xxx:

 Príloha č. 1 – Špecifikácia diela

 Príloha č. 2 - Rozpočet

 Príloha č. 3 - Zoznam subdodávateľov, resp, vyhlásenie zhotoviteľa, že dielo vykoná bez subdodávateľov

Príloha č. 4 - Doklad o odbornej spôsobilosti

Príloha č. 5 – Výzva na predloženie ponuky zo dňa xxx

Príloha č. 6 – Poistenie zodpovednosti zhotoviteľa za škodu spôsobenú objednávateľovi v súvislosti s vykonávanie diela

Príloha č. 7 - xxx.

1. Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
2. Zmluva je vyhotovená v štyroch (4) rovnopisoch s platnosťou originálu, dva (2) originály pre každú zmluvnú stranu.
3. Táto zmluva nadobúda platnosť dňom jej podpísania obidvoma zmluvnými stranami. Táto zmluva nadobúda účinnosť dňom nasledujúcim po dni, kedy bola zmluva zverejnená v centrálnom registri zmlúv (CRZ) v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.
5. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
6. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.

V Bratislave dňa V Bratislave dňa

Objednávateľ: Zhotoviteľ:

......................................................................... ...................................................

MARIANUM – Pohrebníctvo mesta Bratislavy xxx

Ing. Robert Kováč, riaditeľ organizácie xxx